CELEX: 32016R1320
Language: mt
Date: 2016-07-26 00:00:00
Title: Regolament ta' Implimentazzjoni tal-Kummissjoni (UE) 2016/1320 tas-26 ta' Lulju 2016 dwar il-klassifikazzjoni ta' ċerti prodotti fin-Nomenklatura Magħquda

3.8.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 209/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1320
      tas-26 ta' Lulju 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament tal-Kunsill (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-26 ta' Lulju 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1
      
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Tapit u “pinna speċjali” mibjugħa flimkien.
                     It-tapit huwa rettangolari u jikkonsisti f'żewġ saffi ta' drapp infurrati flimkien mit-truf.
                     Is-saff ta' fuq huwa drapp minsuġ ta' fibri tessili li għandu stampi tal-cartoons stampati mat-truf. Fil-parti ċentrali, hemm stampi kkuluriti miksija b'kimika bajda li meta tixxarrab issir trasparenti, u b'hekk l-istampi kkuluriti fuq id-drapp jiġu jidhru eż. swaba mxarrba jħallu traċċi kkuluriti. Ladarba d-drapp jinxef, il-kuluri jerġgħu jisparixxu taħt il-kisja bajda.
                     Il-“pinna speċjali” tal-plastik tintuża għall-kitba fuq it-tapit billi xxarrab il-kisja tal-wiċċ bil-ponta mxarrba tagħha. Il-“pinna speċjali” tista' terġa' timtela bl-ilma.
                     (Ara l-istampa) (*)
                     
                  
                  
                     9503 00 70 
                  
                  
                     Il-klassifikazzjoni tiġi ddeterminata permezz tar-regoli ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċijiet tan-NM 9503  u 9503 00 70 .
                     L-immaġni stampati mat-truf tat-tapit u l-istampi kkuluriti mgħottija bis-saff speċjali, kif ukoll il-“pinna speċjali” li tintuża għall-“kitba” bl-ilma, jindikaw li l-oġġetti huma maħsuba biex jilagħbu bihom it-tfal (ara wkoll in-Noti ta' Spejga tas-Sistema Armonizzata, fil-Kapitolu 95, Ġenerali, l-ewwel paragrafu). Il-“pinna speċjali” mhix aċċessorju mat-tapit, għaliex taqdi l-funzjoni ewlenija tat-tapit, jiġifieri l-kitba fuq it-tapit. Ma tadattax it-tapit għal operazzjoni partikolari, u lanqas ma żżidlu fil-possibilitajiet tal-operazzjoni, jew tippermettilu jwettaq servizz partikolari marbut mal-funzjoni ewlenija tat-tapit.
                     Minkejja li fuq it-tapit, wieħed jista' “jikteb” b'mezzi oħra u mhux bilfors bil-pinna, il-pinna tibqa' l-mezz ewlieni għall-kitba fuq it-tapit. Il-“pinna speċjali” għalhekk ma tistax titqies bħala artiklu minuri negliġibbli fit-tifsira tat-tielet paragrafu tan-Noti ta' Spjega tan-Nomenklatura Magħquda (CNEN) għas-sottointestatura 9503 00 70 .
                     B'hekk, il-“pinna speċjali” hija artklu individwali ta' importanza daqs it-tappit u ż-żewġ oġġetti jiffurmaw sett. L-oġġetti jistgħu jitqiesu bħala parti minn sett skont it-tifsira tas-sottointestatura 9503 00 70  minħabba li huma tipi ta' oġġetti differenti. Li kieku kellhom jiġu ppreżentati individwalment, kienu jiġu kklassifikati taħt sottointestaturi differenti tan-NM (ara wkoll in-NSNM tal-ewwel paragrafu tas-sottointestatura 9503 00 70 ). Il-klassifikazzjoni taħt is-sottointestatura 9503 00 99  hija għalhekk eskluża.
                     B'konsegwenza, l-oġġett għandu jiġi kklassifikat taħt il-kodiċi tan-NM 9503 00 70  bħala “ġugarelli oħrajn, ippreżentati f'settijiet”.
                  
               
            (*)  L-istampa hija biss għall-informazzjoni.